આજે બપોરે ૧ કલાકે સાબરકાંઠા જિલ્લા પંચાયતના સભાખંડમાં પ્રમુખ અને ડીડીઓ હર્ષ વ્યાસના અધ્યક્ષસ્થાને મળેલી સામાન્ય સભામાં વિપક્ષના નેતા મહેન્દ્રસિંહ રહેવર, ગણપતભાઈ પટેલ, વર્ષાબેન સુભાષભાઈ વણકર, ર્ધિમષ્ઠાબેન દિનેશચંદ્ર દેસાઈ સહિતના સભ્યોએ શાસક પક્ષના રહેમ નજર હેઠળ કરોડોના ભ્રષ્ટાચાર આદરતાં સિંચાઈ વિભાગના અધિકારીઓ ઉપર આક્ષેપ કરીને ભારે હોબાળો મચાવવામાં આવ્યો હતો, વિપક્ષના નેતાએ સામાન્ય સભાને જણાવ્યુ હતુ કે છેલ્લા દોઢમાં વર્ષમાં કરોડો રૂપિયાના સિંચાઈના કામો ઈટેન્ડરીંગ કર્યા વગર ટકાવારી લઈને આપી દેવામાં આવ્યા છે, જેના કારણે સરકારની તિજોરીને ૧ કરોડ જેટલું નુકશાન થયુ છે, અગાઉ ભાજપ સત્તામાં હતો ત્યારે ર૦૧૦થી ર૦૧૪-૧પ સુધી સિંચાઈ વિભાગે ઈટેન્ડરીંગ દ્વારા રપ થી ૩૦ ટકા નીચા કામો આપ્યા હતા, અને ભ્રષ્ટાચાર મુક્ત કામ થયા હતા, જયારે છેલ્લા દોઢ વર્ષમાં કોંગ્રેસ સત્તામાં આવી છે ત્યારથી બાંધકામ, શિક્ષણ, સિંચાઈમાં કરોડોનો ભ્રષ્ટાચાર આદરવામાં આવી રહ્યો છે, એટલું જ નહીં વિપક્ષના સભ્યો ઉભા થઈને સિંચાઈ વિભાગના અધિકારીનો સામાન્ય સભામાં ઉધડો લઈ લેતાં ઉપસ્થિત તમામ સભ્યો અને અધિકારીઓમાં સોપો પડી ગયો હતો.